6. ஏன் சொல்லவில்லையென்றால் இதில் சொல்லப் படும் மேல்நாட்டுக் கடவுள் மறுப்புச் சித்தாந்தமான கேயாடிக் தியரி அடி பட்டுப் போய் விடும். வைரஸ் கிருமியை அழிக்கக் கடல் பொங்கி எழ வேண்டும். ஆக அங்கு ஒரு காரணம் வந்து விடுகிறது. ஒரு காரணத்தின் பொருட்டு நடக்கும் செயல் கயோட்டிக் செயல் ஆகாது அது திட்டமிடப் பட்டச் செயல் ஆகி விடும். இங்கு உலகத்தைக் காக்கும் பொருட்டே காக்கும் கடவுளான விஷ்ணு தன் சிலையைத் திருப்பிப் படுப்பதன் மூலம் ஒரு சுனாமியை உருவாக்குகிறார் என்ற உண்மையைச் சொல்ல வேண்டி வரும். இது இந்த முட்டாள்களுக்கு கடைசியில்தான் உறைத்திருக்கிறது. அட கயோட்டிக் தியரிக்கும் முதலில் காண்பிக்கும் காட்சிக்கும் ஒத்து வரவில்லையே, இந்த சிலை கடலினடியில் போய் அது டெக்டானிக் உரசலை எழுப்பியதால்தான் சுனாமி வருகிறது என்று காண்பித்து அதை அழுத்திச் சொன்னால் அது கடவுள் நம்பிக்கையை வலியுறுத்துவதாக அல்லவா அமையும் என்று கடைசியில் இந்த ஈ வெ ரா குருவின் சிஷ்யர்களுக்குத் தோன்றி, அப்படியானால் அதைச் சொல்லாமலேயே விட்டு விடலாம் என்று மொட்டையாக விட்டு விட்டார்கள். ஆக படத்தின் சீட் நுனிக்குத் தள்ளி மக்களின் பல்லை உடைத்த முதல் காட்சிக்கும் மீத சினிமாவுக்கும் சம்பந்தமில்லாமல் கமல்ஹாசன் பல சீன்களில் கட்டிட விளிம்புகளில் தொங்குவது போலத் தொங்குகிறது. இதற்குப் பதிலாக ஒரு ஜேம்ஸ் பாண்டு படத்தின் முதல் காட்சியை வைத்திருந்தாலும் அதுவும் இதே போல் சீட் நுனிக்குத் தள்ளித் தொங்கிக் கொண்டிருக்கும். அது சரி, நுனிக்குத் தள்ளினால் தொங்கத்தானே செய்யும்?